Nova sentència judicial davant un cas d’abandó animal a Burjassot
2025-07-24

En judici celebrat el passat 14 de maig, el Jutjat Número Quatre d’Instrucció de Paterna ha dictat una sentència judicial condemnatòria davant un cas d’abandó animal ocorregut a Burjassot. Els fets provats van ocórrer al novembre de 2017, quan la dona denunciada va deixar abandonada, en la via pública, a la seua gossa anomenada Lucy, sense cap tipus d’identificació. La denúncia va ser interposada, en la Policia Local de Burjassot, des de la Protectora d’Animals de Burjassot (SPAB), on va anar a parar l’animal abandonat.

Ja que tals fets són constitutius de delicte lleu d’abandó animal, recollits en l’article 337 bis del Codi Penal, la sentència ha fallat que la denunciada és responsable de tal delicte i per això se li condemna a la pena de 45 dies de multa amb quota diària de tres euros i que la falta de pagament comportarà la privació de llibertat de la condemnada un dia per cada dues quotes diàries de multa no satisfetes. A més, per via de responsabilitat civil, la condemnada haurà d’indemnitzar a la Societat Protectora d’Animals de Burjassot (SPAB) en la quantitat que es determine en execució de sentència en relació a la factura que s’aporte sobre les despeses ocasionades per l’exploració, anàlisi i vacunes de l’animal abandonat, condemnant-li així mateix a l’abonament de les costes causades.

Cal destacar la implicació en el cas de la UPAN, la Unitat de Protecció Animal de la Policia Local de Burjassot, qui va cursar un atestat molt treballat i rigorós.